open-index/open-wikipedia-markdown huggingface dataset:
Sam Cooke

**Samuel Cook** (*Samuelis Kukas* g. 1931 m. sausio 22 d. – 1964 m. gruodžio 11 d.) geriau žinomas sceniniu vardu **Sam Cooke** – XX a. amerikiečių atlikėjas, dainų autorius ir verslininkas. Dažniausiai laikomas vienu pirmųjų, išgarsinusių ir didžiulę įtaką padariusių soul muzikai atlikėjų. Cooke'as tituluojamas soul muzikos karaliumi dėl savito balso bei nemenko įnašo į šį žanrą, taip pat prisidėjęs prie populiariosios muzikos vystymosi.

Jis gimė Misisipės valstijoje (JAV), tačiau dar būdamas mažas su tėvais persikėlė gyventi į Čikagą, kur šešerių metų mažasis Cooke'as pradėjo savo muzikinę karjerą iš pradžių dainavęs grupėje „Singing Children“, vėliau 1950 m. prisijungęs prie „The Soul Stirrers“ ir 1957 m. pradėjęs solinę karjerą. Tarp 1957 ir 1964 m. Cooke'as buvo išleidęs tokius hitus kaip „A Change Is Gonna Come“, „Cupid“, „Wonderful World“ ir „Bring It On Home to Me“, kurie puikavosi tarp Top 40 *[[Billboard (žurnalas)|Billboard]]* Pop singlų.

Sam'o indėlis į soul muziką prisidėjo prie kitų gerai žinomų atlikėjų, tokių kaip Aretha Franklin, Al Green, Stevie Wonder bei Marvin Gaye iškilimo. Be muzikos, jis buvo aktyvus kovotojas už piliečių teises, naudodamasis savo atlikėjo įtaka bei populiarumu tiek tarp baltaodžių, tiek tarp juodaodžių. Cooke'as palaikė glaudžius ryšius su boksininku Muhammad Ali ir Malcolm X. 

1964 m. jis buvo pašautas vienos motelio valdytojos Los Andžele, kuri teigė siekusi nuo jo apsiginti, o vėliau pati teisėsauga patvirtinusi, jog tai buvo pateisinama žmogžudystė. Cooke'o artimieji abejojo anuomet pateiktomis versijomis dėl žmogžudystės ir tikėjo teorija, jog tai galėjo būti tyčinis susidorojimas dėl jo nemenko populiarumo. 

## Asmeninis gyvenimas
Cooke'as buvo du kartus vedęs. Pirmoji santuoka sukurta su Dolores Elizabeth Milligan, su kuria 1958 m. išsiskyrė. Kitąmet ji žuvo automobilio avarijoje, o Cooke'as padengė jos laidotuvių išlaidas. Dar 1958 m. jis vedė Barbara Campbell, su ja susilaukė trijų vaikų. Yra žinoma, kad Cooke'as turėjo dar bent tris nesantuokinius vaikus. Pavyzdžiui, viena moteris iš Filadelfijos 1958 m. teigė, jog soulo legenda yra jos sūnaus biologinis tėvas, todėl atlikėjas ne teismo tvarka sutarė jai sumokėti 5 tūkst. JAV dolerių kompensaciją. 

## Diskografija

### Studijiniai albumai
* *Sam Cooke* (1958)
* *Encore* (1958)
* *Tribute to the Lady* (1959)
* *Cooke's Tour* (1960)
* *Hits of the 50's* (1960)
* *The Wonderful World of Sam Cooke* (1960)
* *Swing Low* (1961)
* *My Kind of Blues* (1961)
* *Twistin' the Night Away* (1962)
* *Mr. Soul* (1963)
* *Night Beat* (1963)
* *Ain't That Good News* (1964)

### Pomirtiniai albumai

* *Shake* (1965)
* *Try a Little Love* (1965)

### Gyvų pasirodymų albumai

**Sam Cooke at the Copa* (1964)
* *Live at the Harlem Square Club, 1963* (1985)

## Šaltiniai
Krekenavos kapinių koplyčia

**Krekenavos kapinių koplyčia** – laidojimo koplyčia, esanti Krekenavos miestelio kapinėse, Panevėžio rajone, šalia kelio . Kapinės yra Krekenavos Švč. Mergelės Marijos Ėmimo į dangų parapijoje.

2021 m. duomenimis, mūrinis, raudonų plytų pastatas buvo prastos būklės: per atsivėrusius sienų plyšius matomos skliautuotos vidinės perdangos, per skylę šoninėje sienoje, pusrūsyje - skardinis karstas su papuošimais. Lauke, prie galinės sienos atremti nebenaudojami mediniai kryžiai, paminklinių akmenų fragmentai.

## Istorija

Koplyčia stovi senųjų kapinių dalyje, šalia yra XIX a. vid. laikotarpio antkapių su lenkiškais rašmenimis, pagal tradiciją su nurodytais mirusiųjų sulaukto amžiaus metais. Kai kuriuose šaltiniuose pateikiama koplyčios pastatymo data 1840 m. Siejama su vienu iš bajorų Bytautu, valdžiusiu Vadaktų dvarą (išlikę pakelės
kryžiai su įrašais, savotiški dvaro riboženkliai).

Apie 1990 m. Krekenavos parapijos klebono Petro Budriūno (1935-2015) rūpesčiu nykstanti koplyčia buvo tvarkoma: skilusio mūro sienos sutvirtintos suveržtomis metalo juostomis, užmūrytos atsivėrusios angos. Tolesni koplyčios tvarkybos darbai nebuvo vykdomi.

## Šaltiniai

## Nuorodos

* Laiko gniaužtai *efoto.lt*
* Panevėžio r. bažnyčios. Krekenavos kapinių koplyčia *miestai.net*
* Petras Juknevičius. Panevėžio rajono koplyčios *panrs.lt*, „Tėvynė“, 1993-10-20, Nr. 81.
2020–2021 m. Qatar Stars League

**2020–2021 m. Qatar Stars League** – Kataro aukščiausiosios futbolo lygos 2020–2021 m. sezonas, prasidėjęs 2020 m. rugsėjo 3 d., baigęsis 2021 m. balandžio 21 d.

## 2020–2021 m. Kataro futbolo čempionatas
* **Žvaigždžių lyga** arba **Q lyga** – aukščiausioji futbolo lyga.
* 2020–2021 m. **Qatar Stars League** dalyvavo 12 ekipų. 
### Galutinė komandų rikiuotė
* Al Sadd SC tapo čempionais. *(15 kartą klubo istorijoje.)*

## Pereinamosios rungtynės
----

* **[[Al-Khor Sports Club|Al-Khor]] nugalėjo varžovus kovoje dėl išlikimo Q-lygoje.**
----

## Šaltiniai

## Nuorodos
* Soccerway 2020–2021 m. Qatar Stars League 
* Transfermarkt *(Naujausi sezonai)*
2020–2021 m. JAE Pro League

**2020–2021 m. [[JAE Pro League]]** – 46–asis Jungtinių Arabų Emyratų futbolo čempionatas. Sezonas prasidėjo 2020 m. spalio 16 d., baigėsi 2021 m. gegužės 15 d.;

## 2020–2021 m. [[JAE Pro League]]
* **[[JAE Pro League]]** – aukščiausioji futbolo lyga. 2020–2021 m. sezone dalyvavo 14 komandų. 
### Galutinė komandų rikiuotė
* Al Jazira tapo čempionais. (Trečią kartą klubo istorijoje.)

* Paskutines dvi vietas užėmusios komandos iškrito į Pirmą divizioną (II).

## Rezultatyviausieji
; Rezultatyviausieji čempionato futbolininkai.

## Išnašos

## Nuorodos
* Soccerway (2020–2021 m. Pro League)
* Transfermarkt *(Naujausi sezonai)*
* RSSSf duomenų bazė *(Čempionų sąrašas)*
* Taurės turnyro istorija ir nugalėtojai
Menturis

**Menturis** (*menturė, menturys*) – įrankis iš eglaitės kamieno su vienodo aukščio aplinkui išsidėsčiusiomis šakelėmis košei maišyti, bulvėms grūsti ir panašiems reikalams. Taip pat su menturiu maišoma duonos tešla, muštuvyje mušamas sviestas.

Menturis gaminamas iš jaunos eglaitės kamieno, drūtgalyje paliekami 4–5 nagai iš šakelių. Menturio ilgis 50–60 cm. Lietuvos kaimuose naudotas iki XX a. vidurio.

## Šaltiniai
Rusijos carystė

**Rusijos carystė** () – valstybė, gyvavusi nuo 1547 iki 1721 m. Rusijos carystės sostinė 1547–1712 m. buvo Maskva, vėliau, 1712–1721 m. – Sankt Peterburgas.

## Istorija
1547 m. sausio 16 d. Maskvos kremliuje didysis kunigaikštis Ivanas Rūstusis buvo vainikuotas Rusijos caru, taip pat pateptas ir palaimintas Maskvos ir visos Rusios metropolito Makarijaus. Valdant Ivanui Rūsčiajam sparčiai plėstos carystės žemės. 1549 m. buvo sušauktas pirmasis Zemskinis susirinkimas, kuris svarstė įstatymus, caro rinkimo ir tvirtinimo, karo ir taikos bei užsienio politikos klausimus. 1598 m. mirus carui Fiodorui I Riurikaičių dinastija baigėsi. Zemskinis susirinkimas išsirinko carą Borisą Godunovą. Rusijos carystė formaliai nustojo egzistuoti 1721 m., kai Petras I priėmė Rusijos imperatoriaus titulą.

## Administracinis suskirstymas
Pagrindinis Rusijos carystės administracinis vienetas buvo apskritis (), kuriai vadovavo kunigaikščio vietininkas, nuo XVII a. – vaivada. Apskritis buvo padalyta į valsčius ir stanus. XVI-XVII a. apskitys buvo sujungtos į razriadus, kuriam vadovavo razriado vaivada.

XVIII a. pradžioje caras Petras I inicijavo administracines reformas. Valstybė buvo suskirstyta į 8 gubernijas, kuriai vadovavo gubernatorius, gubernijos – į provincijas.

## Išnašos
Upytės kapinių koplyčia

**Upytės kapinių koplyčia** – koplyčia, esanti Upytės kaimo kapinėse, Panevėžio rajone. Kapinės plyti šalia Upytės bažnyčios šventoriaus. Koplyčia yra regioninės reikšmės architektūros paminklas, 2007 m. įrašytas į Kultūros vertybių registrą, priskirtas Upytės bažnyčios statinių kompleksui. Koplyčia pastatyta 1878 m.

Koplyčios prieigose stūkso XIX–XX a. pradžios iškilūs vietos dvarininkų, bajorų antkapiai, ant kurių surašytos lenkiškos pavardės: *Witort, Rymwid -Mickiewiczowie, Totwenowie, Semelewicz, Domaszewicz, Straszewiczowa, Wilczyńska, Waszkiewiczówna, Szabuniewiczowa, Szwojnicki, Mejerowie* ir kt.

Pastatas tradicinės, liaudiškos architektūros, 1 aukšto, 1 patalpos. Sienos tašytų medinių rąstų, apkaltos horizontaliomis apdailos lentomis. Koplyčioje įrengtos „laivo dugno“ formos medinės lubos. Viduje stovi skulptūra „Nukryžiuotasis“ (aukštis – 146 cm, plotis – 130 cm). Geležinis kryžius įtaisytas priekinio fasado frontone.

## Šaltiniai
Lorenzo Pellegrini

**Lorencas Pelegrinis** (g. 1996 m. birželio 19 d.) – Italijos futbolo rinktinės ir AS Roma klubo saugas.

## Karjera

### Roma
Italas gimė Romoje ir 2005 m. prisijungė prie šio miesto jaunimo futbolo akademijos.

2015 m. debiutavo Serie A su Romos klubu, tačiau sužaidė tik vienas rungtynes.

### Sassuolo
2015 m. birželio 30 d. žaidėjas už 1,25 mln. eurų perėjo į Sassuolo. Iš viso šio klubo sudėtyje L. Pelegrinis sužaidė 47 rungtynes ir pelnė 9 įvarčius. 2016–2017 m. sezone žaidėjas tapo jauniausiu lygos žaidėju per vieną sezoną prisidėjusiu prie 10 įvarčių – iki 2017 m. balandžio 10 d. jis atliko 4 rezultatyvius perdavimus ir įmušė 6 įvarčius.

### Roma
2017 m. vasarą sugrįžo į Romos klubą ir pasirašė 5 metų sutartį.

2017 m. gruodžio 1 d. įmušė savo pirmąjį įvartį klube rungtynėse su S.P.A.L.

## Rinktinės
2014 m. debiutavo šalies jaunimo iki 19 m. rinktinėje.

2017 m. gegužės 31 d. debiutavo suaugusiųjų rinktinėje draugiškose rungtynėse su San Marinu.

Savo pirmą įvartį rinktinėje italas pelnė 2019 m. rugsėjo 5 d. rungtynėse su Armėnija.

2021 m. birželį L. Pelegrinis buvo įtrauktas į Italijos rinktinę XVI Europos futbolo čempionatui. Vėliau dėl traumos jį rinktinėje pakeitė Gaetano Castrovilli.

### Dalyvavimas čempionatuose

|}

## Išnašos

## Nuorodos
* footballdatabase.eu
* SOCCERWAY
* national-football-teams.com
* transfermarkt.com
Feinmano diagrama

**Feinmano diagrama** – grafinis matematinės išraiškos atvaizdavimas, naudojamas kvantinėje lauko teorijoje.
Feinmano diagrama vaizduoja elementariųjų dalelių (arba kartais subatominių dalelių) sąveiką ir yra braižoma pagal Feinmano taisykles iš atskirų elementų, kurie priklauso nuo konkrečios kvantinės lauko teorijos. 
Bet kuri viena Feinmano diagrama atitinka vieną dėmenį kvantinės lauko teorijos koreliacijos funkcijos perturbacinio skleidinio eilutėje. 
Feinmano diagramų stiprybė slypi paprastume kaip sukonstruoti diagramą ir ją perrašyti į matematinę išraišką.

## Išnašos
Olivier Rommens

**Olivje Romensas** (*Olivier Rommens*, g. 1995 m. vasario 3 d.) – futbolininkas iš Belgijos, saugas. Atstovavo Marijampolės „Sūduvai“.

## Karjera
Eindhoveno PSV auklėtinis žaidė Nyderlanduose. 2014–2016 m. atstovavo PSV jaunimo ekipai.
### NAC Breda
2016 m. saugas persikėlė į Bredos NAC. Buvo pasirašyta dvejų metų sutartis.
### TOP Oss
Nuo 2019-ųjų atstovavo „TOP Oss“ klubui. Debiutavo 2019 m. sausio 19 d. rungtynėse prieš FC Den Bosch.

### FK Sūduva
Nuo 2021 m. liepos mėn. „Sūduvos“ klubo narys. Sutartis sudaryta iki 2023 m. sezono pabaigos. 

Debiutavo „Sūduvos“ ekipoje prieš Čenstakavos „Raków“, kai buvo žaidžiamos pirmosios 2021/22 m. Konferencijų lygos antrojo atrankos etapo rungtynės Marijampolėje, kurios įvyko 2021 m. liepos 22 d. ir baigėsi nulinėmis lygiosiomis (0:0).

A lygoje debiutavo 2021 m. rugpjūčio 2 d. rungtynėse prieš Kauno Žalgirį, kai pasirodė po keitimo ir sužaidė 26 minutes. Galutinis rungtynių rezultatas 3:3.

2021 m. rugpjūčio 7 d. A lygos rungtynėse prieš FK Panevėžys, pelnė antrą rungtynių įvartį ir padidino savo ekipos persvarą (2:0). Jose marijampoliečiai efektingai sutriuškino panevėžiečius rezultatu 3:0.

2021 m. rugsėjo 26 d. pasižymėjo pelnydamas įvartį rungtynėse prieš FK Banga. Marijampoliečiai nugalėjo varžovus rezultatu 4:0.

### Estijoje
2023 m. vasario mėn. tapo žinoma, kad atstovaus JK Nõmme Kalju (Estija). 2023 m. birželio 6 d. pelnė įvartį Estijos aukščiausiosios lygos rungtynėse prieš Piarnu „Vaprus“  ir jo atstovaujama ekipa nugalėjo varžovus minimalia persvara 1-0.

### Maltoje
Nuo 2024 m. sausio mėn. rungtyniavo Balzan klube (Malta). 2024 m. vasario 4 d. pelnė įvartį Maltos aukščiausiosios lygos rungtynėse prieš Gziros „United“. Varžovai pirmavo (1-0), o Romensas išlygino rezultatą (1-1). Susitikimas baigėsi lygiosiomis (1-1).

### Vancouver
2024 m. vasarą persikėlė į Vancouver (Kanada).

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
### su [[FK Sūduva]]
; A lyga:
: vicečempionas: 2021 m.

; Supertaurė
: **Nugalėtojai:** 2022 m.

## Išnašos

## Nuorodos
* alyga.lt svetainė
* fksuduva.lt svetainė
* SOCCERWAY
* Transfermarkt
* lietuvosfutbolas.lt
* worldfootball.net
* Globalsportsarchive
* footballcritic.com
* bdfutbol.com
Bresto tvirtovės apsiaustis

**Bresto tvirtovės apsiaustis** – Antrojo pasaulinio karo mūšis, vykęs 1941 m. birželio 22 d. – 1941 m. liepos 23 d. tarp Vokietijos ir TSRS kariuomenių. Tai buvo vienas iš pirmųjų TSRS–Vokietijos karo mūšių.

## Apsiausties eiga
1941 m. birželio 22 d. Vokietija įsiveržė į SSRS. 04:00 Prasidėjo artilerijos smūgiai. 07:00 iš tvirtovės pasitraukė 6 000 kareivių, o likę apie 9 tūkst. priešinosi dar dvi savaites.

## Atminimo įamžinimas
1965 m. Bresto tvirtovei oficialiai suteiktas SSRS tvirtovės-didvyrės vardas. Nuo 1971 m. tvirtovė yra memorialinis kompleksas.

## Išnašos
Hunting Aircraft

„**Percival Aircraft Limited**„, vėliau tapęs „**Hunting Aircraft**“, buvo Didžiosios Britanijos orlaivių gamintojas, gaminęs lengvuosius mokomuosius ir keleivinius orlaivius, įskaitant Lietuvos Oro Linijų naudotą Percival Q.6, taip pat sukūręs keleivinio lainerio BAC 1-11 pagrindą. Įmonė buvo Įkurta 1933 m. kaip „Percival Aircraft Co“. 1960 m. ją perėmė „British Aircraft Corporation“ (BAC).

## Istorija

1933 m. Gravesendo mieste britų aviakonstruktorius Edgaras Percivalis įkūrė Įmonę „Percival Aircraft Co". 1936 m. įmonė buvo pertvarkyta, perkelta į Liutono aerodromą, jos pavadinimas buvo pakeistas į „Percival Aircraft Ltd“.

E. Percivalis karo metu pasitraukė iš įmonės valdybos ir perėjo į Karališkųjų oro pajėgų savanorių rezervą. 1944 m. jis pardavė turėtas įmonės akcijas ir įmonė tapo Hunting Group koncerno dalimi.

Įmonės pavadinimas dar kartą buvo keičiamas: 1954 m. ji tapo „Hunting Percival Aircraft", o 1957 m. – „Hunting Aircraft".

1960 m. bendrovę perėmė „British Aircraft Corporation“ (BAC), kuri pati buvo įkurta tų pačių metų pradžioje, sujungus kelis britų orlaivių gamintojus: „Bristol Aeroplane Company“, „English Electric“ ir „Vickers-Armstrong“. Vėliau BAC tapo „British Aerospace“, dar vėliau – „BAE Systems“, dalimi .

## Orlaiviai

; Su „Percival" prekiniu ženklu įmonės gaminti orlaiviai:

* Percival Gull IV
* Percival Gull VI
* Percival Vega Gull
* Percival Mew Gull

* Percival Q.6
* Percival Petrel
* Percival P.28 Proctor
* Percival P.40 Prentice
* Percival P.48 Merganser
* Percival P.50 Prince
* Percival P.54 Survey Prince
* Percival P.56 Provost
* Percival P.66 Pembroke
* Percival P.66 President
* Percival P.74 – aštuonvietis eksperimentinis keleivinis sraigtasparnis, varomas dujų turbina
* P.87 – fiksuoto sparno orlaivis, kurtas kaip pakaitalas DC-3, nepastatytas.

;Su „Hunting" prekiniu ženklu įmonės gaminti orlaiviai
* Hunting H.126 – eksperimentinis trumpo pakilimo (STOL) reaktyvinis orlaivis
* Hunting Percival P.84 Jet Provost
* Hunting H.107 – reaktyvinio lainerio projektas, vėliau tapęs BAC 1-11 prototipu)

## Nuorodos
NGC 6072

**NGC 6072** – planetiškasis ūkas, esantis Skorpiono žvaigždyne. Objekto regimasis ryškis – 11,7, o regimasis skersmuo – 1,63 arkminutės. NGC 6072 ūką 1837 m. birželio 7 d. atrado John Herschel. Šio ūko amžius – apytikriai 10 000 metų.

NGC 6072 ūke veikiausiai gausu anglies.

Žvelgiant pro 6 colių teleskopą, šis ūkas atrodo kaip apvalus diskas, jokių detalių nematyti, o pro 12 colių teleskopą, padidinus vaizdą ~250 kartų, galima įžiūrėti šiaurinę ir pietinę ūko dalis, kurias skiria ganėtinai tamsi proplaiša.

## Išnašos
Antonis Kapnidis

**Antonis Kapnidis** (*Αντώνης Καπνίδης*; g. 1992 m. rugpjūčio 15 d.) – Graikijos futbolininkas, puolėjas. Buvęs „Panevėžio“ klubo žaidėjas.

## Karjera
Žaidė gimtojoje Graikijoje. Atstovavo klubams, kurie dalyvavo antros pakopos pirmenybėse. Teko išbandyti jėgas ir Superlygoje, kuomet gynė Salonikų „Aris“ klubo garbę. 

Žaidė ir Kipro čempionate, kur atstovavo „Digenis Akritas Morfou“ klubui.

### [[FK Panevėžys]]
2021 m. liepą pranešta, kad žaidėjas tapo FK Panevėžys nariu. Klubas su graiku pasirašė pusantrų metų sutartį, kuri galios iki 2022 metų sezono pabaigos.

A lygoje debiutavo 2021 m. rugpjūčio 7 d. A lygos rungtynėse prieš FK Sūduva. Jose marijampoliečiai efektingai sutriuškino panevėžiečius rezultatu 3:0. Graikas rungtynes pradėjo startinėje sudėtyje, o 70 min. buvo pakeistas.

2021 m. rugpjūčio 13 d. rungtynėse prieš „Bangos“ klubą 88 min. pelnė trečią rungtynių įvartį ir padidino panevėžiečių persvarą iki 3:0. Galutinis rungtynių rezultatas 3:1.

2021 m. rugpjūčio 21 d. rungtynėse prieš „Džiugo“ klubą pelnė įvartį jau per pridėtą laiką ir išplėšė lygąsias. Galutinis rezultatas 2:2.

### Vėlesnė karjera
2022 m. sausį tapo žinoma, kad graikas grįžo į gimtinę ir atstuvaus Veria NFC. Vėliau persikėlė į Chania FC. Nuo 2023 m. sausio priklausė AO Proodeytikī́. Tais pačiais metais persikėlė į Italiją, kur atstovavo *Associazione Sportiva Dilettantistica San Luca*, o trumpai vadinamame ASD San Luca. Karjerą tęsė kitame, *Associazione Sportiva Dilettantistica Città di Gallipoli*, klube

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; **su [[FK Panevėžys]]**
* LFF taurės finalininkas: 2021 m.

## Išnašos

## Nuorodos
* alyga.lt svetainė 
* lietuvosfutbolas.lt
* transfermarkt
* worldfootball.net
* sport.de
2021 m. CONCACAF Aukso taurė

**2021 m. CONCACAF Aukso taurė** – šešioliktasis CONCACAF Aukso taurės turnyras, 2021 m. liepos 10–rugpjūčio 1 d. vykęs Jungtinėse Amerikos Valstijose. Čempionatą po 4 metų pertraukos laimėjo amerikiečiai, įveikę finale savo nuolatinius priešininkus meksikiečius.

## Stadionai

Čempionato varžybos vyko 10 JAV stadionų.

## Dalyviai

12 rinktinių į čempionatą pateko pagal rezultatus 2019–2020 m. CONCACAF tautų lygoje, 3 – per papildomą atranką, o Kataro rinktinė iš Azijos federacijos dalyvavo svečių teisėmis.

Pateko šios rinktinės:
*  (16 kartas; šeimininkai)
*  (16 kartas)
*  (15 kartas)
*  (15 kartas)
*  (15 kartas)
*  (12 kartas)
*  (12 kartas)
*  (11 kartas)
*  (10 kartas)
*  (8 kartas)
*  (7 kartas)
*  (4 kartas)
*  (3 kartas)
*  (3 kartas) (prieš pat čempionatą pasitraukė dėl COVID-19 protrūkio, ją pateikė )
*  (debiutas)
*  (debiutas, svečiai)

## Grupių lygmuo

### A grupė

----

----

### B grupė

----

----

### C grupė

----

----

### D grupė

----

----

## Atkrintamųjų varžybų lygmuo

### Ketvirtfinaliai

### Pusfinaliai

## Finalas

## Įvarčius mušė


;4 įvarčiai
* Almoezas Ali

;3 įvarčiai
* Stefenas Eustakijas
* Sailas Larinas
* Choakinas Rivasas
* Romelis Kiotas
* Rochelijas Funes Moris
* Orbelinas Pineda
* Abdulazizas Hatemas

;2 įvarčiai
* Džunijoras Hoilė
* Selsas Borchesas
* Džoelis Kempbelas
* Emanuelis Rivjeras
* Rolandas Blekbernas
* Erikas Deivisas
* Chosė Luisas Rodrigesas
* Akramas Afifas
* Gleofilas Vlijteris
* Derilas Daikas
* Mailzas Robinsonas
* Gjasis Zardesas

;1 įvartis
* Tedžonas Biukenenas
* Teo Korbeanu
* Džonatanas Osorijus
* Arielis Lasieris
* Brajanas Ruisas
* Chairas Henrikesas
* Valmeris Martinesas
* Aleksas Roldanas
* Romaras Frenkas
* Rafaelis Mirvalis
* Matjasas Fajetonas
* Cherardas Gordiljas
* Rikardas Adė
* Karnedži Antuanas
* Stefanas Lambezas
* Džeris Bengstonas
* Džonis Leveronas
* Aleksanderis Lopesas
* Edvinas Solanas
* Koris Biurkas
* Bobis Dekordova-Reidas
* Džunioras Flemingsas
* Šamaras Nikolsonas
* Kevinas Fortunė
* Džonatanas dos Santosas
* Hektoras Herera
* Luisas Rodrigesas
* Albertas Kinteras
* Sesaras Janisas
* Homamas Ahmedas
* Hasanas al Heidosas
* Mohamedas Muntaris
* Naidželas Haselbenkas
* Rionas Muras
* Nikolasas Džioakčinis
* Metju Houpas
* Šakas Muras
* Semas Vainsas
 
;Į savo vartus
* Amariji Belas (Gvadelupos naudai)
* Samuelis Kamilas (JAV naudai) 


## Pastabos


## Išnašos

## Nuorodos
* RSSSF statistika
Billy Preston

**William Everett Preston** (*Viljamas Everetas Prestonas*; g. 1946 m. rugsėjo 2 d. – 2006 m. birželio 6 d.) geriau žinomas kaip **Billy Preston** – amerikiečių muzikantas, kurio kūryba apėmė R&B, rock, soul, funk, ir gospel žanrus. Preston'as buvo vienas svarbiausių septintojo dešimtmečio sesijinių klavišininkų, kuris akomponavo tokiems atlikėjams kaip Little Richard, Sam Cooke, Ray Charles, Everly Brothers, James Cleveland, The Rolling Stones ir The Beatles. Taipogi, jis pasuko ir solinės karjeros keliais, įrašydamas dainas „That's the Way God Planned It“, „Outa-Space“, kuri jam padėjo laimėti Grammy apdovanojimą, taip pat „Will It Go Round in Circles“, „Space Race“ ir kt. Be to, jis prisidėjo prie dainos „You Are So Beautiful“ parašymo, kuri Joe Cocker'iui tapo hitu nr. 5. 

Preston'as nemažai bendradarbiavo su bitlais, jis taip pat koncertavo kartu su George Harrison'u, iširus The Beatles grupei, taip pat su Eric Clapton'u ir The Rolling Stones, su kuriais dirbo įrašinėjant aštuntojo dešimtmečio albumus ir dalyvaujant turuose.

## Diskografija

### Studijiniai albumai

* *16 Yr. Old Soul* (1963)
* *The Most Exciting Organ Ever* (1965)
* *Wildest Organ in Town!* (1966)
* *Club Meeting* (1967)
* *That's the Way God Planned It* (1969)
* *Encouraging Words* (1970)
* *I Wrote a Simple Song* (1971)
* *Music Is My Life* (1972)
* *Everybody Likes Some Kind of Music* (1973)
* *The Kids & Me* (1974)
* *It's My Pleasure* (1975)
* *Billy Preston* (1976)
* *Billy's Bag* (1976)
* *A Whole New Thing* (1977)
* *Late at Night* (1979)
* *Billy Preston & Syreeta* (1981)
* *The Way I Am* (1981)
* *Pressin' On* (1982)
* *On the Air* (1984)
* *You Can't Keep a Good Man Down* (1986)
* *Billy's Back* (1995)
* *You and I* (1997)

### Gyvo garso albumai

* *Live European Tour 1973* (1974)

## Šaltiniai
NGC 6540

**NGC 6540** (arba **Djorg 3**) – kamuolinis spiečius, esantis Šaulio žvaigždyne. Nuo Saulės šis spiečius nutolęs 17 300 šm, o nuo galaktikos centro – 9100 šm. Objekto regimasis ryškis – 9,30, o regimasis skersmuo – 9,5 arkminutės.

Pirmasis šį objektą aptiko William Herschel 1784 m. gegužės 24 d. (savo kataloge pažymėjo *H II.198*). Spiečių jis įvardijo „blyškiu ūku“. Ilgą laiką šis spiečius buvo įvardijamas padrikuoju. Kaip padrikąjį spiečių, šį objektą į savo 1930 m. katalogą įtraukė ir Per Collinder, pažymėdamas *Cr 364*. 1986 m. rugsėjį šį objektą nepriklausomai atrado S. Djorgovski (pažymėjo *Djorg 3*); jis manė, kad objektas gali būti kamuolinis spiečius.

1994 m. Eduardo Bica, Sergio Ortolani ir Beatriz Barbuy nustatė, kad Djorg 3 yra tas pats objektas kaip ir NGC 6540 bei galutinai patvirtino, kad tai kamuolinis spiečius.

Skirtingai nuo didžiumos kitų kamuolinių spiečių, NGC 6540 skersmuo labai nedidelis – jis siekia apytikriai 5 šviesmečius. Šis spiečius išsiskiria ir savo netaisyklinga forma. Keliama versija, kad tokia forma NGC  spiečiui būdinga dėl to, kad jis susidarė susijungus dviem mažesniems kamuoliniams spiečiams.

## Išnašos
Krekenavos tiltas

**Krekenavos tiltas** – plieninis automobilių transporto tiltas per Nevėžio upę kelyje , Panevėžio rajone, Krekenavos miestelio centre, Tilto gatvėje. Krekenavos didžioji dalis išsidėsčiusi dešiniajame upės krante. Miestelį su Panevėžiu jungiantis plentas eina kairiuoju Nevėžio krantu, o nuo Krekenavos į Kėdainių pusę – dešiniuoju krantu.

 

## Istorija

Medinis tiltas per Nevėžį Krekenavoje stovėjo dar 1898 m. Kaip ir daugelis to meto medinių tiltų, jis dažnai buvo pažeidžiamas stiprių Nevėžio pavasario potvynių, apgadinamas ledonešių. Tiltas buvo reikšmingas krašto ekonomikai, susisiekimas su aplinkiniais miestais skatino jo plėtrą. Tvirtas ilgaamžis tiltas per Nevėžį buvo būtinas. 

1931 m. Krekenavoje buvo pastatytas trijų angų gelžbetoninis Gerberio sistemos tiltas. Jį projektavo inžinierius Pranas Markūnas, statybą prižiūrėjo inžinierius Kazys Germanas. Naujojo trijų angų tilto sijos buvo atremtos į du masyvius taurus ir galuose į dvi rėmines atramas. Tiltą sudariusių angų ilgiai buvo 18+20+18 m, taip pat dvi konsolės po 6 m. Tilto ilgis buvo 68 m, plotis – 8 m, važiuojamosios dalies plotis – 5,4 m, dviejų šaligatvių plotis – po 1,3 m (viso 8,0 m). Tiltas buvo iškilęs  6,9 m virš upės žemo vandens. Tilto sąmatinė vertė – 102 560 Lt, bet visus žemės darbus atliko nemokamai vietos gyventojai, todėl tiltui užteko 97 800 Lt.

Tilto atidarymo iškilmes aprašė „Panevėžio balsas“, skelbęs, kad tiltas pastatytas apskrities savivaldybės su valstybės ir vietos gyventojų parama.

1944 m. Krekenavos tiltas buvo susprogdintas atsitraukiančios vokiečių kariuomenės. Rekonstruotas 1951 m.

Iki 2015 m. stovėjęs tiltas buvo gelžbetoninis, monolitinis, rėminis–gembinis, sijinis–šarnyrinis, su intarpine sija viduriniame tarpatramyje. Krantuose įrengtos atramos (pirmoji ir ketvirtoji) buvo rėminės konstrukcijos: atramą sudarė dvi 0,60x0,85 m skerspjūvio kolonos, tarpusavyje sujungtos gelžbetoniniu 0.2x0,45 m ryšiu. Upės vagoje stovėjo tarpinės (antra ir trečia) masyvios betoninės kolonos.

2015 m. tiltas rekonstruotas. Ant naujų krantinės atramų įrengta nauja tilto perdanga iš plieninių sijų ir gelžbetoninės perdangos plokštės.Ant perdangos ir krantinių atramų sparnų sumontuoti nauji turėklai.

Artimiausi didesni transporto tiltai per Nevėžį: pasroviui – Vilainiuose (Kėdainių raj.), prieš srovę – Naujamiestyje (Panevėžio raj.).

## Šaltiniai

## Nuorodos

* Sąrašas:Tiltai per Nevėžį
2020 m. Nobelio premijos laureatai

**[[2020 m.|2020]]** m. **[[Nobelio premija]]** skirta šiems asmenims:

## Nuorodos

* Nobelio fondas apie 2020 m. laureatus
Vitartų šeimos koplyčia

**Vitartų šeimos koplyčia** – laidojimo koplyčia, esanti Panevėžyje, veikiančiose Kristaus Karaliaus Katedros kapinėse, kurios pasiekiamos iš Ramygalos gatvės. Koplyčioje palaidoti Panevėžio krašte žinomos Vitartų šeimos nariai (ant priekinio fasado sienos pritvirtinta lentelė „Vitartų šeima“). 

Laidojimo koplyčia pastatyta didžiausiai miesto šventovei – katedrai priklausančiose kapinėse, įkurtose 1914 m. Stilistinės architektūros tinkuoto mūro statinys stūkso kapinių vakariniame pakraštyje, apie 50 m nuo Ramygalos gatvės, į pietryčių pusę nuo įėjimo vartų. Supamas XX a. pirmosios pusės laikotarpio antkapinių paminklų.

## Šaltiniai
Upytės Tauginų koplyčia

**Upytės Tauginų koplyčia** – laidojimo koplyčia su Tauginų (*Towgin*) šeimos kapaviete Upytėje, Panevėžio rajone. Priklauso Upytės Šv. Karolio Baromėjaus bažnyčios statinių kompleksui – stūkso šventoriaus priekinėje dalyje, šalia įėjimo vartų, iš kairės. Kaip regioninės reikšmės paminklas, 2007 m. birželio 13 d. buvo įrašyta į Kultūros vertybių registrą (unik. kodas ). Koplyčia išskirtinė savo architektūrinėmis ir sakralinėmis savybėmis.

Laidojimo koplyčia galėjo būti pastatyta XIX a. pradžioje. Jos paskirtį nusako virš įėjimo durų arkinės sąramos įtaisyta ornamentuota metalinė lentelė su įrašu *Grób rodziny TOWGINÓW / wieczne odpocznienie racz im dać PANIE* (TAUGINŲ šeimos kapavietė / duok jiems amžiną atilsį VIEŠPATIE). Duomenų apie konkrečius palaidojimus nepateikiama. Žinoma, kad mauzoliejus priklausė dvarininkams Tauginams iš Memenčių kaimo.

## Architektūra

Koplyčia priekiniu fasadu atgręžta į bažnyčią. Pastatas keturkampio plano, kompaktinis, vieno aukšto, uždengtas keturšlaičiu stogu su skardos danga. Jo viršūnę vainikuoja metalinis kryžius. Koplyčios plytų mūro sienos nutinkuotos, papuoštos karnizu visu pastato perimetru. Įrengti tinkuoti akmens mūro pamatai. Pastate viena anga – žemos, metalu apkaltos durys. Vidaus patalpa be apdailos, nesutvarkyta (suversti mūro akmenys).

## Šaltiniai
Koncertinos viela

**Koncertinos viela** (taip pat vadinama **Danerto viela**) – spiralės formos aštrių briaunų viela. Ši viela gaminama 70–130 cm diametro spiralių formos ir gali būti suspausta patogiam transportavimui. Dėl šios priežasties vielos pavadinimas duotas nuo muzikinio armonikų šeimos instrumento koncertinos.

Kadangi koncertinos viela yra gaminama su aštriomis pjaunančiomis briaunomis, dažniausiai ją naudoja kariniai daliniai. Taip pat ji gali būti naudojama pasienio ruožuose, kalėjimuose, internavimo stovyklose, riaušių valdyme.

I pasaulinio karo metu koncertinos vielą kariai gamindavo patys iš įprastos vielos, tačiau šiuolaikinė viela yra gaminama automatizuotu būdu ir gali būti lengvai transportuojama.

Pažangiausia tokios vielos versija yra triguba koncertina. Tokiu būdu apačioje paraleliai yra susukamos dvi vielų eilės, o viršuje uždėta dar viena vielos eilė. Ši konstrukcija yra labai efektyvi ir gali būti nesunkiai sudedama – 5 žmonės 46 metrų vielą gali sudėti per 15 minučių.

## Šaltiniai
Mindaugas Gelžinis

**Mindaugas Gelžinis** (g. 2002 m. gruodžio 30 d.) – Lietuvos futbolininkas. Žaidžia saugo pozicijoje.

## Karjera
Karjerą pradėjo Gargždų „Bangoje“. Nuo 2015 m. žaidė šio klubo jaunimo ekipose, kurios dalyvavo Elitinių lygų pirmenybėse.

2018 m. spalio 3 d. debiutavo pagrindinėje ekipoje, kuri žaidė Pirmoje lygoje prieš FK Žalgiris. Žaidėjas pasirodė pačioje rungtynių pabaigoje, o gargždiškiai nugalėjo 4:0. tai buvo vienintelės rungtynės pagrindinėje komandoje. Daugiausiai žaidė Banga B (Antroje lygoje) ir kitose jaunimo ekipose (Elitinėje U-17 lygoje; 2018 m. sezonas).

2019 m. žaidė Banga B ekipoje, kuri žaidė antroje lygoje. 2019 m. rugsėjo 20 d. rungtynėse prieš Kelmės „Kražantę“ pasižymėjo įvarčiu, o gargždiškiai nugalėjo rezultatu 14:0.

2020 m. žaidė Banga B ekipoje. 2021 m. Pirmoje lygoje pasižymėjo įvarčiu ir buvo vienas iš „bekų“ ekipos lyderių.

#### [[2021]] m.
; 2021 m. žaidė Gargždų „Bangos“ paginindinėje komandoje

2021 m. vasarą iš Banga B ekipos buvo pakviestas į pagrindinę komandą. Tuo metu pagrindinės ekipos vyr. treneriu tapo David Afonso, iki tol treniravęs Banga B jaunimą. 

2021 m. birželio 11 d. debiutavo A lygos rungtynėse Gargždų „Bangos“ pagrindinėje ekipoje rungtynėse prieš Kauno rajono „Hegelmann Litauen“.

#### [[2022]] m.
Padarė pertrauką futbole.

## Statistika
; A lygos ir Pirmos lygos statistika.

Spalvų reikšmės: 
: Ekipa žaidė A lygoje
: Pirmos lygos ekipa;

## Pasiekimai
; Futbolo klubas Banga
* 

## Šaltiniai

## Nuorodos
* Soccerway (EN)
* FK Banga (fkbanga.lt) (LT)
* alyga.lt (LT)
* lietuvosfutbolas.lt (LT)
* transfermarkt.com (DE)
Kyle Spence

**Kailas Spensas** arba **Kailas Kameronas Volteris Spensas** (*Kyle Cameron Walter Spence*; g. 1997 m. sausio 14 d.) – Anglijos futbolininkas, rungtyniaujantis saugo pozicijoje. 

## Karjera
Priklausė įvairiems Anglijos klubams ir buvo jaunimo ekipų narys: Crystal Palace, Coventry, Hampton & Richmond Borough, Kingstonian FC, East Grinstead Town FC.

Žaidė Norvegijoje ir atstovavo Valdres FK, Alta IF ir Øygarden FK. Per trejus metus sužaidė 55 rungtynes ir pelnė 13 įvarčių trečios ir antros lygos pirmenybėse.

### [[FC Hegelmann Litauen|Kauno rajono „Hegelmann Litauen“]]
2021 m. vasarą atvyko į Lietuvą ir tapo FC Hegelmann Litauen nariu. 

2021 m. birželio 20 d. debiutavo rungtynėse prieš FK Kauno Žalgiris. 

2021 m. liepos 11 d. rungtynėse prieš Gargždų „Bangą“ pelnė įvartį ir svariai prisidėjo prie HL pergalės rezultatu 4:1.

2021 m. liepos 17 d. rungtynėse prieš Kėdainių „Nevėžį“ pelnė antrą rungtynių įvartį ir svariai prisidėjo prie HL pergalės prieš A lygos autsaiderius rezultatu 2:0.

2021 m. liepos 23 d. rungtynėse prieš Gargždų „Bangą“ pelnė trečią rungtynių įvartį (3:0). Galutinis rungtynių rezultatas 4:1 HL naudai.

2021 m. liepos 31 d. rungtynėse prieš „Nevėžį“ pasižymėjo įvarčiu ir prisidėjo prie varžovų sutriuškinimo rezultatu 6:0.

2021 m. lapkričio 8 d. rungtynėse prieš FK Sūduva pelnė įvartį ir svariai prisidėjo prie HL pergalės rezultatu 2:1.

Išvykęs iš Lietuvos, runtyniavo Vokietijoje, FSV Frankfurt.

## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinės
Žaidėjo tėtis jamaikietis, o mama škotė, todėl K.Spensas buvo kviečiamas į Škotijos jaunimo U-16 rinktinę ir jos gretose sužaidė 7 rungtynes bei pelnė 1 įvartį.

## Šaltiniai

## Nuorodos
* alyga.lt svetainė
* lietuvosfutbolas.lt
* Soccerway
* fotball.no
* Transfermarkt
* footballcritic.com
* hegelmannsports.lt
* soccerbase.com
* Globalsportsarchive
Saulius Vikertas

**Saulius Vikertas** (g. 2003 m. vasario 10 d.) – Lietuvos futbolininkas, žaidžiantis saugo pozicijoje. 

## Karjera
2017 m. žaidė FK NFA  (Antroje lygoje); 2018 m. atstovavo FK NFA Pirmoje lygoje.

2019 m. žaidė Marijampolė City ekipoje, kuri rungtyniavo Antroje lygoje.
### FK Sūduva
2020 m. buvo registruojamas A lygos rungtynėms FK Sūduva sudėtyje, bet savo progos tame sezone nesulaukė. Žaidė Sūduva B ekipoje (Antroje lygoje).

Debiutas A lygoje įvyko 2021 m., kai sužaidė pirmas rungtynes Marijampolės „Sūduvos“ pagrindinėje sudėtyje. Pirmoje sezono pusėje A lygoje pasirodė vos du kartus. oficialiai sužaidė vos kelias minutes. Daugiau laiko gaudavo Sūduva B ekipoje, kuri dalyvavo Pirmos lygos pirmenybėse.

2021 m. vasarą pasirodė pranešimai, kad S.Vikertas išvyksta.

### FK Riteriai
Netrukus paaiškėjo, kad žaidėjas persikėlė į „Riterių“ futbolo klubą. 2021 m. liepos 3 d. atstovavo Riteriai B ekipai, kuri rungtyniavo Pirmoje lygoje. 2021 m. liepos 6 d. rungtynėse prieš Kauno Žalgiris B pelnė įvartį.

## Statistika
; A lygos statistika

Spalvų reikšmės: 
: Ekipa žaidė A lygoje;
: Ekipa žaidė Pirmoje lygoje;

## Žaidimas rinktinėje
Kviečiamas į jaunimo rinktines. 
### U-17 rinktinė
Atstovavo U-17 rinktinei 2019 m. Baltijos taurės turnyre. Žaidė rungtynėse prieš latvius (pralaimėta rezultatu 1:2); estus (lygiosios 1:1) ir suomius (patirtas pralaimėjimas rezultatu 1:7).

2019 m. rugsėjo 27 d. žaidė rungtynėse prieš švedus U-17 atrankos cikle. Rungtynėse patirtas pralaimėjimas rezultatu 2:4.

2019 m. rugsėjo 30 d. žaidė prieš danus. Pralaimėta rezultatu 1:6.

2019 m. spalio 3 d. žaidė prieš Farerų salų U-17 rinktinę. (Lietuvių pergalė rezultatu 4:1.)

## Šaltiniai

## Nuorodos
* Soccerway
* alyga.lt
* lietuvosfutbolas.lt
* transfermarkt.com
* Globalsportsarchive
Rafael Tolói

**Rafaelis Tolojus** (*Rafael Tolói*; g. 1999 m. spalio 10 d.) – Brazilijoje gimęs Italijos futbolo rinktinės ir Atalanta klubo gynėjas.

## Karjera
### Goiás
Gimė Glória d'Oeste mieste Mato Groso valstijoje (Brazilija). 2007 m. tapo Gojanijos jaunimo futbolo akademijos nariu, o po dvejų metų prisijungė prie pagrindinės komandos.

### São Paulo
2012 m. pasirašė 5 metų sutartį su São Paulo Futebol Clube. Atstovaudamas klubui sužaidė 95 rungtynes ir pelnė 3 įvarčius.

### Roma
2014 m. sausio 31 d. nuomos pagrindais išnuomotas AS Roma klubui (Italija). Romos klube R. Tolojus sužaidė 5 rungtynes.

### Atalanta
2015 m. rugpjūčio 26 d. žaidėjas pasirašė sutartį su Atalanta BC klubu. Antrose rungtynėse su šiuo klubu gynėjas pelnė savo pirmąjį įvartį.

Prasidėjus 2020–2021 m. sezonui ir iš komandos išvykus Papu Gómez R. Tolojus tapo ekipos kapitonu.

## Karjera rinktinėse
2009 m. debiutavo jaunimo iki 20 m. Brazilijos vyrų futbolo rinktinėje, laimėjusioje Pietų Amerikos jaunimo čempionatą ir užėmė antrą vietą tų metų FIFA U-20 pasaulio taurės turnyre.

Žaidėjas sėkmingai gavo Italijos pilietybę, šioje šalyje praleidęs 5 metus ir nė karto neatstovavęs Brazilijos suaugusiųjų rinktinei. 2021 m. vasario 17 d. R. Tolojus oficialiai buvo įrašytas į Italijos rinbktinės sąrašą. Šioje rinktinėje žaidėjas debiutavo 2022 m. pasaulio futbolo čempionato atrankos rungtynėse su Lietuva.

2021 m. vasarą žaidėjas su Italijos rinktine dalyvavo XVI Europos futbolo čempionate.

## Laimėjimai
;Goiás
* Campeonato Goiano: 2009, 2012 m.

;São Paulo
* Copa Sudamericana: 2012 m.

;Brazilijos U-20
* Pietų Amerikos jaunimo čempionatas, 2009 m.

;Italija
* Europos futbolo čempionatas – 1 vieta: 2021 m.

## Dalyvavimas čempionatuose

|}

## Išnašos

## Nuorodos
* soccerway
* transfermarkt.com
* fussballdaten.de
* soccerbase.com
* worldfootball.net
* bdfutbol.com
Bro Bridžas

**Bro Bridžas** (, ) – nedidelis miestas Jungtinėse Valstijose, Luizianoje, 12 km į šiaurės rytus nuo Lafajeto, Šv. Martyno parapijoje. Šalimais praeina greitkelis Baton Ružas–Leik Čarlsas.

Miestelis vadinamas „pasaulio vėžių sostine“, jame vyksta kasmetinis vėžių festivalis (nuo 1960 m.).

2010 m. 50 % Bro Bridžo gyventojų buvo baltieji, 47,3 % – juodaodžiai.

## Istorija
1799 m. dabartinio miesto žemių savininkas, akadietis Firminas Bro (*Firmin Breaux*) pastatė tiltą per Tešo upę (*Bayou Teche*). Iš to ir kilo vietovės pavadinimas – „Bro tiltas“. 1829 m. Firmino Bro marti Scholastika Melani Piku įkūrė čia gyvenvietę, į kurią ėmė keltis prancūzai-akadiečiai.

## Šaltiniai
Cerberis (žvaigždynas)

**Cerberis** () – buvęs žvaigždynas, kurį įvedė astronomas Johannes Hevelius. Pirmąkart pavaizduotas šio astronomo 1687 m. atlase.

Žvaigždynas pavadintas pagal graikų mitologijos trigalvę pabaisą Cerberį, sergėjusį požemio pasaulio Hado vartus. Per paskutinį iš savo dvylikos žygdarbių šią pabaisą sučiupęs Heraklis. J. Hevelius atlase Cerberis pavaizduotas su trimis gyvatės galvomis, jį Heraklis laiko sugniaužęs ištiestoje rankoje (graikų mitologijoje Cerberis buvo trigalvis šuo). Su trimis gyvatės galvomis Cerberis buvo vaizduojamas ir vėliau.

Cerberio žvaigždyną sudarė keturios žvaigždės, dabar žymimos *93*, *95*, *102* bei *109 Herculi*.

Apytikriai 1721 m. anglas John Senex sujungė Cerberį su Johann Bayer obels šaka (*Ramus*), pavadindamas *Cerberus et Ramus*. *Cerberus et Ramus* pirmąkart pavaizduotas J. Senex šiaurinės dangaus hemisferos atlase *Stellarum Fixarum Hemisphaerium Boreale*. Čia gyvatės pavaizduotos apsivyniojusios apie šaką. Toks pat vaizdavimas sutinkamas ir 1801 m. Johann Bode *Uranographia* atlase. John Flamsteed *Atlas Coelestis* (1729 m.) nei Cerberis, nei obels šaka nepavaizduoti.

## Išnašos
Fornakė

**Fornakė** () – židinio bei krosnies, kurioje džiovinami grūdai, deivė romėnų mitologijoje. 

Pasakojama, kad Fornakė garbinta tam, kad prinokintų javus ir kad grūdai nesudegtų krosnyje. Šios deivės garbei vasario mėnesį vykdavo Fornakalijų šventė, apie kurią pranešdavęs *[[curio maximus]]*. Fornakalijų metu deivei būdavo dėkojama už naują derlių; šventės rengimu užsiimdavo atskiros kurijos, kurios, kaip teigiama, veikiausiai turėjusios bendras krosnis. 

## Išnašos
Young Royals

**Young Royals** () – švedų dramos serialas, sukurtas internetinio transliuotojo „Netflix“. Serialo premjera „Netflix“ platformoje įvyko 2021 m. liepos 1 dieną. Serialo siužete vystomas Švedijos princo gyvenimas Hilerskos (*Hillerska*) prestižinėje internatinėje mokykloje, į kurią jis išsiunčiamas po to, kai įsipainioja į didelį skandalą. Čia jis patiria pirmąją meilę mokykloje sutiktam vaikinui – Simonui.

Serialas sukurtas pagal Lisa Ambjörn, Lars Beckung, Camilla Holter scenarijų.

## Veikėjai

* Edvin Ryding – princas Vilhelmas, Vilė (*Wilhelm, Wille*)

* Omar Rudberg – Simonas Eriksonas (*Simon Eriksson*).

* Malte Gårdinger – Augustas (*August*).

## Išnašos

## Išorinės nuorodos
* Netflix.com 
* IMDb.com
Michailas Šeinas

**Michailas Šeinas** (, g. apie 1570 m. Maskvoje – m. 1634 m.) – Rusijos carystės karvedys ir vaivada. Smolensko gynybos vadovas ATR-Rusijos karo (1605–1618) metu. Palaidotas Sergijevo Lavros Trejybėje.

## Biografija
Michailas Šeinas gimė rusų bajoro Boriso Šeino šeimoje. Tėvas žuvo 1579 m. gindamas Sokolo tvirtovę nuo ATR kariuomenės. 1598 m. Michailas Šeinas dalyvavo Boriso Godunovo žygyje į Serpuchovą prieš Krymo totorius. 1604–1605 m. Šeinas laimėjo kautynėse prieš Dmitrijų Apsišaukėlį, kurį rėmė ATR. Už pergalę jis buvo apdovanotas okolničio laipsniu ir tapo Naugardo–Severskio vaivada. Nuo 1607 m. M. Šeinas buvo Smolensko vaivada. 1609 m. M. Šeinas įvedė mieste apgulos padėtį, nes prie Smolensko priartėjo ATR kariuomenė. Zigmantas Vaza iš anksto neplanavo šturmo, nes tikėjo, kad miestas greitai pasiduos. Miesto gynyba tęsėsi iki 1611 m, kai paskutiniai gynėjai pateko į nelaisvę. Nelaisvėje Michailas Šeinas buvo žiauriai kankinamas. Jis su Maskvos ir visos Rusios patriarchu Filaretu (caro Michailo Romanovo tėvu) grįžo į Rusiją 1619 m. ir buvo iškilmingai pasveikinti. Smolensko karo metu jo kariuomenė puolė Smolenską. Rusai pralaimėjo šį mūšį ir po paliaubų Michailui Šeinui buvo paskirta mirties bausmė.

## Šaltiniai
Prieglobsčio prašytojas

**Prieglobsčio prašytojas** – užsienietis, ieškantis prieglobsčio politiškai saugioje valstybėje, paprastai siekiantis išvengti politinio susidorojimo, religinės, etninės, rasinės neapykantos, karinių konfliktų. Terminas gali būti taikomas asmeniui, dar nepateikusiam pabėgėlio statuso prašymo, arba asmeniui, laukiančiam sprendimo. Nesulaukęs palankaus sprendimo toks asmuo tampa nelegaliu imigrantu ir gali būti deportuotas. Nagrinėjant situaciją prieglobsčio prašytojas yra apgyvendinamas atitinkamoje vietoje, neapribojant judėjimo laisvės.

## Šaltiniai
Pajiešmenių botaninis-zoologinis draustinis

**Pajiešmenių botaninis-zoologinis draustinis** – savivaldybės gamtinis draustinis Lietuvoje, Pasvalio rajone, 1 km į pietus nuo Pajiešmenių, šiauriau Vidubalės. Įsteigtas 1998 m.

Draustinis įsteigtas siekiant išsaugoti retų vandens paukščių (didysis baublys, rudakaklis kragas, pievinė lingė, gulbė nebylė, laukys, nendrinė vištelė, dryžagalvė kryklė, rudagalvė kryklė, perkūno oželis, tilvikas, upinis kirlikas, mažoji žuvėdra) perėjimo vietas ir į Lietuvos raudonąją knygą įrašytų augalų rūšis (baltijinė gegūnė, gležnalapė nertis).

## Šaltiniai
Pamūšių kraštovaizdžio draustinis

**Pamūšių kraštovaizdžio draustinis** – valstybinis gamtinis draustinis Lietuvoje, Pasvalio rajone, 2 km į šiaurės rytus nuo Pasvalio. Tęsiasi aplink Mūšos upę nuo jos santakos su Lėveniu (ties Vaidžiūnais) iki santakos su Srautu (ties Puškoniais). Įsteigtas 1992 m.

Draustinis įsteigtas siekiant išsaugoti Mūšos upės slėnio geomorfologinį kompleksą. Šis draustinis apima ir daugelį vertingų gamtinių bendrijų: natūralių pamūšio pievų likučius, augalų ir gyvūnų turtingus Mūšos slėnių miškus, savitą augalijos ir gyvūnijos pasaulį. Teritorijoje yra keletas dvarų: Ąžuolpamūšės dvaras, Raudonpamūšės dvaras, Žilpamūšio dvaras.

## Šaltiniai
Imigracija į Rusiją

**[[Imigracija]] į Rusiją** – procesas, kurio metu į šalį atvyksta užsienio piliečiai nuolatiniam gyvenimui Rusijoje. Standartinė legali imigracijos procedūra turi šią seką: gauti laikiną leidimą gyventi šalyje, gauti nuolatinį leidimą gyventi šalyje ir gauti Rusijos pilietybę. Pagal įstatymą Rusijos pilietybė suteikiama asmeniui, pragyvenusiam šalyje 5 metus ir išlaikiusiam kalbos egzaminą. Už šias procedūras Rusijoje atsakingas Migracijos santykių direktoratas. Imigracijos procesas yra svarbi Rusijos populiacijos didėjimo nuo 2011 m. dalis.

Laisvai kalbantys rusiškai, susituokę su Rusijos piliečiu ar piliete, aukštos kvalifikacijos specialistai, verslininkai ir pabėgėliai gali tikėtis supaprastintos pilietybės suteikimo procedūros, sutrumpinant gyvenimo Rusijoje laikotarpį iki 3 metų ar atšaukiant leidimų gavimo procedūrą.

Pagrindinę dalį Rusijoje gyvenančių imigrantų sudaro Nepriklausomų valstybių sandraugos šalių piliečiai. Didžiausias skaičius yra iš Ukrainos, Uzbekistano, Tadžikistano, Azerbaidžano, Kirgizijos, Armėnijos ir Moldavijos. Pagal bendrą imigrantų skaičių Rusija užima trečią vietą pasaulyje po JAV ir Vokietijos. 2019 m. duomenimis Rusijoje gyveno 11 640 559 imigrantai iš kitų šalių ir tai sudarė 8 procentus nuo visų šalies gyventojų. 

**Rusijoje gyvenantys imigrantai iš NVS šalių**

## Nelegali imigracija
2013 m. duomenimis Rusijoje dirbo apie 2,5 milijonų nelegalių imigrantų. Dar didesnis skaičius yra nedirbančių nelegalių imigrantų. 

Pagal Migracijos departamento duomenis 2015 m. Rusijoje gyveno 10,9 milijonai užsienio šalių imigrantų, iš kurių apie 3 milijonus gyveno nelegaliai ir buvo pažeidę trumpalaikio gyvenimo (90 dienų) Rusijoje laikotarpį. Iš viso 2015 m. deportuota 113 000 žmonių.

Federalinės migracijos tarnybos duomenimis, 2006 m. nelegaliai dirbantys imigrantai šaliai nesumokėjo 8 milijardų JAV dolerių mokesčių.

## Šaltiniai
Šermukšnių durpyno botaninis-zoologinis draustinis

**Šermukšnių durpyno botaninis-zoologinis draustinis** – savivaldybės gamtinis draustinis Lietuvoje, Pasvalio rajone, 10 km į pietvakarius nuo Pušaloto, prie Šermukšnių kaimo, Pakruojo rajono paribyje, Puodžiškių miške. Įsteigtas 2000 m.

Draustinis įsteigtas siekiant išsaugoti ekosistemos atkūrimui ir išvystymui vertingą teritoriją. Tai išeksploatuotas ir apleistas durpynas, kuriame, patvenkus griovius, formuojama žemapelkė. Čia sutinkamos gervės, tetervinai, pakraščiuose peri mažasis erelis rėksnys, vapsvaėdis, vištvanagis, kurie dažnai atskrenda maitintis į durpyno teritoriją. Be to šioje vietoje gausu smulkiųjų paukščių giesmininkų: strazdų, kikilių, liepsnelių, devynbalsių, pečialindų, žiogelių, nendrinukių.

## Šaltiniai
Lepšynės botaninis draustinis

**Lepšynės botaninis draustinis** – savivaldybės gamtinis draustinis Lietuvoje, Pasvalio rajone, 3,5 km į pietryčius nuo Joniškėlio, Lepšynės miško rytinėje pusėje, netoli Stumbriškio. Įsteigtas 1992 m.

Draustinis įsteigtas siekiant išsaugoti Mūšos–Nemunėlio lygumų geobotaninio rajono plačialapių miškų augaliją. Čia saugomas žmogaus mažai paveiktas reliktinis Lepšynės miškas. Jame galima aptikti daug retų gyvūnų, rasti retų augalų. Draustinyje aptikta plačialapė klumpaitė, retažiedė miglė, baltijinė ir dėmėtoji gegūnės, miškinė varnalėša, miškinė dirsė. Natura 2000 teritorija (saugomos buveinės – plačialapių ir mišrūs miškai, pelkėti lapuočių miškai).

## Šaltiniai
Siesarties kraštovaizdžio draustinis

**Siesarties kraštovaizdžio draustinis** – valstybinis gamtinis draustinis Lietuvoje, Ukmergės rajone, šiauriau Lyduokių, apima Siesarties slėnį nuo santakos su Plaštaka iki Siesarties kaimo. Įsteigtas 1992 m.

Draustinis įsteigtas siekiant išsaugoti Siesarties upės slėnio kraštovaizdį su raiškiomis erozinėmis formomis, žiobrių nerštavietėmis. Upės dešiniajame šlaite alma Siesarties šaltinis (hidrogeologinis gamtos paveldo objektas), taip pat draustinio
teritorijoje yra vienas iš Antatilčių piliakalnių. Visas draustinis išsiskiria ryškiu reljefu.

## Šaltiniai
Žuvintės kraštovaizdžio draustinis

**Žuvintės kraštovaizdžio draustinis** – valstybinis gamtinis draustinis Lietuvoje, Ukmergės rajone, 3,5 km į rytus nuo Veprių. Apima Žuvintės upelio slėnį nuo Kelmų iki Sukinių. Įsteigtas 1992 m.

Draustinis įsteigtas siekiant išsaugoti Žuvintės upelio gilaus erozinio slėnio kraštovaizdį. Draustinio teritorijoje, Žuvintės upelio dešiniajame krante netoli žiočių, yra vienas iš hidrogeologinių objektų – Žuvintės šaltinis. Miškai yra Deltuvos ir Pašilės girininkijose. Draustinis yra Natura 2000 objektas. Saugomos buveinės: stepinės pievos, eutrofiniai aukštieji žolynai, šienaujamos mezofitų pievos, miškapievės, aliuviniai miškai, plačialapių ir mišrūs miškai, žolių turtingi eglynai, griovų ir šlaitų miškai, upinių nėgių nerštavietės.

## Šaltiniai
Dukstynos entomologinis draustinis

**Dukstynos entomologinis draustinis** – valstybinis gamtinis draustinis Lietuvoje, Ukmergės rajone, 5 km į šiaurės rytus nuo Ukmergės centro, Dukstynos miške, Šventosios dešiniajame krante, šalia Zujų. Įsteigtas 1979 m.

Draustinis įsteigtas siekiant išsaugoti reliktinio drugio – stepinio perlinuko populiaciją. Jo išsaugojimui reikalinga palaikyti šienaujamų pievų kompleksus, riboti automobilių eismą, rekreaciją. Taip pat saugomi kiti reti drugiai (kraujalakinis melsvys, baltajuostis juodsprindis). Auga kelios retųjų augalų rūšys. Miškai yra Pašilės girininkijoje.

## Šaltiniai
Nicolas Taravel

**Nikolas Mišelis Taravelis** (*Nicolas Michel Taravel*, g. 1994 m. spalio 14 d.) – Prancūzijos futbolininkas, gynėjas. 

## Karjera
Prancūzijos „Dijon“ auklėtinis. 2014–2017 m. jis priklausė Kroatijos Zagrebo „Dinamo“.

Žaidė Kipro „Pafos“, Prancūzijos „Grenoble“, JAV Oklahoma Sičio „Energy“ ir Bulgarijos Kardžalio „Arda“.

### FK Sūduva
Nuo 2021 m. vasaros FK Sūduva narys.

2021 m. rugpjūčio 2 d. rungtynėse prieš Kauno Žalgirį debiutavo A lygoje, kai pasirodė po keitimo ir sužaidė 19 minučių. Galutinis rungtynių rezultatas 3:3.

2021 m. rugsėjo 26 d. pasižymėjo pelnydamas įvartį rungtynėse prieš FK Banga. Marijampoliečiai nugalėjo varžovus rezultatu 4:0.

2022 m. sausio 24 d. tapo žinoma, kad atstovaus Prancūzijos ketvirtos pakopos FC Sète 34. Netrukus šis klubas bankrutavo. Karjerą tęsė KFC Diest.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
### su [[FK Sūduva]]
; A lygos vicečempionas 2021 m.

; Supertaurės laimėtojas''' 2022 m.

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* suduva.lt svetainė
* Globalsportsarchive
* GF38 svetainė